**IV KEDRAFEST

Potikedral treimise võistlusjuhend** **Uhti kõrtsinõu 2020 tiitlile**

T I N G I M U S E D
Iga osaleja saab soovitud koguses savi, et treida pudel, mille mahutavus peale kõrgkuumuspõletust oleks üks toop ehk 4 kortlit ehk 4x0,3074l (19. saj mahuühik). Võib kasutada kaasavõetud abivahendeid (keraamiku töövahendeid, fööni, mõõdusirklit, kaalu jne.), töö dekoreerimiseks angoobe. Aega võistlustöö tegemiseks on täpselt 1,5 tundi; peale seda lähevad tööd hindamisele. Võistlusülesande teostamisel tuleb arvestada, et mahutavuse üks toop peab nõu saavutama peale õhukese läbipaistva glasuuriga kaetud eseme kõrgkuumuspõletust. Mõõtmisele läheb triiki täis võistlustöö. Võimalusel ja kokkuleppeliselt saab kasutada võistluspaiga kahte potiketra. Võistlustööd jäävad korraldajatele ning võetakse igapäevaselt Uhti kõrtsis kasutusele.

HINDAMINE
Publikupreemia määratakse visuaalse vaatluse põhjal. Kõige rohkem punkte e. hääli kogunud võistlustöö kuulutatakse võidutööks ning pärjatakse tiitliga RAHVAPUDEL 2020.
Žürii hindab ja annab preemiad välja kahes etapis:
I etapp - visuaalne vaatlus võistluspäeval
1) mahutavuse hindamine visuaalse vaatluse põhjal (millise nõu mahutavus peale kõrgkuumuspõletust võiks olla lähim mahutavusele 1 toop ehk 4 kortlit ehk 4x0,3074l.
Züriil tuleb arvestada kahanemisprotsendiga.
2) Funktsionaalsust - kõige kõrtsilikum nõu, sobivaim Uhti kõrtsis kasutamiseks
3) Loomingulisust (huvitav kuju, rahvusmustrite kasutus jne)
II etapp - mahumõõtmine peale kõrgkuumuspõletust vedeliku sissevalamise teel 2020. aasta Mardilaadal. Avalikkuse ees valatakse vett mõõdetavasse nõusse. Milline nõu on kõige lähemal mahutavusele üks toop (võib olla veidi alla või üle ühe toobi), on võitja.
Züriisse kuuluvad: Kambja valla, Eesti Rahvakunsti- ja Käsitöö Liidu esindajad, keraamik.

A U H I N N A D
Võistluspäeval väljaantav publikupreemia (visuaalse vaatluse põhjal)
Võistluspäeval žürii poolt väljaantavad preemiad:
1) preemia täpseima mahutavuse eest (visuaalse vaatluse põhjal)
2) funktsionaalsusepreemia
3) loomingulisuse preemia

Peapreemia ja tiitel **Uhti kõrtsinõu 2020** antakse välja peale võidutööde põletust Mardilaadal. Võitja saab täpseima ühetoobise mahutavusega pudeli eest hõbedast kõrtsiraha ja 10 pakki savi.
 Žüriil on õigus preemiaid ümber jagada või jätta välja andmata.

Võistlusele registreerumine meiliaadressil aili.palmile@gmail.com kuni 1. august 2020.
Info: 53428659